ອິນໂດເນເຊຍ ມີແຜນການ ຈະເປີດ ບໍລິການທ່ອງທ່ຽວ ດ້ານການແພດ
ລັດຖະບານອິນໂດເນເຊຍ ໄດ້ລິເລີ່ມການດໍາເນີນ ເພື່ອເຮັດໃຫ້ ອິນໂດເນເຊຍ ກາຍເປັນປາຍທາງ ສໍາລັບພວກນັກທ່ອງທ່ຽວ ທາງດ້ານການແພດ.
ຫຼາຍໆປະເທດໃນເອເຊຍໄດ້ຈັດຕັ້ງທຸລະກິດການທ່ອງທ່ຽວ ທາງດ້ານການແພດທີ່ມີກໍາໄລ ງາມ ໂດຍການສະເໜີໃຫ້ການປິ່ນປົວພວກຄົນເຈັບ ໃນລາຄາຖືກ ຫຼືຂັ້ນຕອນການປິ່ນປົວ ທີ່ໜ້າເຊື່ອຖືຫຼາຍກວ່າທີ່ພວກເຂົາເຈົ້າສາມາດພົບເຫັນຢູ່ໃນປະເທດເຂົາເຈົ້ານັ້ນ ປັດຈຸບັນນີ້ ເຈົ້າໜ້າທີ່ ອິນໂດເນເຊຍຫວັງວ່າ ຈະຊັກຊວນໃຫ້ພວກຄົນເຈັບຕ່າງປະເທດເຂົ້າໄປຮັບການ ປິ່ນປົວຢູ່ທີ່ນັ້ນ ແຕ່ຜູ້ສື່ຂ່າວວີໂອເອ Kate Lamb ມີລາຍງານຈາກກຸງຕາກາຕ້າວ່າ ຍັງມີ ພວກທີ່ສົງໄສວ່າອິນໂດເນເຊຍຈະມີຄວາມສາມາດ ຫຼືຄວນຈະພັດທະນາອຸສາຫະກໍາທ່ອງ ທ່ຽວດ້ານການແພດນີ້ ຫຼືບໍ່ ພວກທີ່ມີຄວາມວິຕົກກັງວົນກ່ຽວກັບຄ່າປິ່ນປົວພະຍາບານຢູ່ທີ່ປະເທດຂອງຕົນແລ້ວ ເອເຊຍ ໄດ້ກາຍເປັນບ່ອນປິ່ນປົວພະຍາບານ ທີ່ມີລາຄາຖືກ ໃນການຜ່າຕັດເຮັດສັນຍະກຳຕົກແຕ່ງ ນັ້ນ ມີຈຳນວນນຶ່ງ ພາກັນເລືອກໄປເຮັດຢູ່ເກົາຫຼີໃຕ້ ສຳລັບການຜ່າຕັດປ່ຽນອະໄວຍະວະ ແມ່ນເລືອກໄປເຮັດຢູ່ຈີນໃນຂະນະທີ່ປະເທດໄທແມ່ນນິຍົມກັນໃນການໄປປົວແຂ້ວແລະການ ເຄັ່ງໃບໜ້າ ເມື່ອໄວໆມານີ້ ກະຊວງສາທາລະນະສຸກອິນໂດເນເຊຍປະກາດວ່າ ຕົນມີຈຸດປະສົງທີ່ຈະເປັນ ປາຍທາງສຳລັບພວກນັກທ່ອງທ່ຽວດ້ານການແພດພາຍໃນປີ 2015 ໃນຂະນະທີ່ປັດຈຸບັນນີ້ ອິນໂດເນເຊຍມີໂຮງໝໍແຕ່ພຽງ 5 ແຫ່ງທໍ່ນັ້ນ ທີ່ນາໆຊາດໃຫ້ການຮັບຮູ້ໃນທົ່ວປະເທດຊຶ່ງມີ ພົນລະເມືອງທັງໝົດ 240 ລ້ານຄົນນັ້ນກະຊວງສາທາລະນະສຸກກ່າວວ່າຕົນຫວັງວ່າຈະເພີ່ມ ຈຳນວນໂຮງໝໍທີ່ນາໆຊາດຮັບຮູ້ຂຶ້ນເປັນຫຼາຍກວ່າ 2 ເທົ່າພາຍໃນໄລຍະ 3 ປີ ຂ້າງໜ້າ ທ່ານ Supriyantoro ອະທິບໍດີພະແນກບໍລິການດ້ານການແພດຂອງກະຊວງສາທາລະນະ ສຸກອິນໂດເນເຊຍກ່າວວ່າໃນຂັ້ນຕົ້ນອິນໂດເນເຊຍຈະສົ່ງເສີມການໃຫ້ບໍລິການທາງດ້ານການ ແພດແກ່ພວກນັກທ່ອງທ່ຽວຈາກພາຍໃນພູມີພາກ ທ່ານ Supriyantoro ກ່າວວ່າ ເກາະບາຫຼີຊຶ່ງເປັນສະຖານທີ່ຕາກອາກາດອັນສຳຄັນແມ່ນເປັນບ່ອນທ່ອງທ່ຽວທີ່ໄດ້ຮັບຄວາມ ນິຍົມສູງຢູ່ແລ້ວສຳລັບພວກນັກທ່ອງທ່ຽວທີ່ມີສຸຂະພາບແຂງແຮງນັ້ນຈະເປັນຈຸດເພັ່ງເລັງແກນ ກາງກ່ຽວກັບແຜນການດັ່ງກ່າວ ທ່ານໝໍ Wei Siang Yu ຈາກສິງກະໂປກ່າວວ່າ ເກາະແຫ່ງເທບພະເຈົ້າ ຊຶ່ງເປັນທີ່ຮູ້ກັນ ໃນອີກຊື່ນຶ່ງຂອງເກາະບາຫຼີນັ້ນ ອາດຈະມີສື່ຊຽງໃໝ່ໃນອີກບໍ່ດົນນີ້ ດຣ Wei ເວົ້າວ່າ ມີພວກແມ່ຍິງໃນຈຳນວນຫຼາຍຂຶ້ນນຳນັບມື້ ທີ່ໄດ້ຕັດສິນໃຈແຕ່ງງານແລະມີລູກຕາມພາຍຫຼັງ ນັ້ນດຣ Wei ກ່າວວ່າ ມີຕະຫຼາດເພີ່ມຂຶ້ນສຳລັບ IVF ຫຼືການປະສົມທຽມເພື່ອເຮັດໃຫ້ມີລູກ ນັ້ນ ທີ່ສາມາດໃຫ້ບໍລິການໄດ້ໃນລາຄາຖືກໆແລະເກາະບາຫຼີແມ່ນມີສິ່ງແວດລ້ອມທີ່ເໝາະສົມ ເພື່ອຊ່ອຍໃນການຕັ້ງຄັນຫຼືຖືພານັ້ນ ດຣ Wei ເວົ້າວ່າ ນອກນັ້ນກະຊວງສາທາລະນະສຸກອິນໂດເນເຊຍຍັງໄດ້ສະແຫວງຫາການຮ່ວມມືກັບໂຮງໝໍ ຕ່າງໆໃນອອສເຕຣລເຍແລະຢູໂຣບ ບ່ອນທີ່ອິນໂດເນເຊຍສາມາດນຳສະເໜີ ການໃຫ້ບໍລິ ການລະດັບໂລກ ແລະການບໍລິການພິເສດໃນດ້ານຕ່າງໆ ເຊັ່ນການຜ່າຕັດທີ່ກ່ຽວກັບໂຄງ ກະດູກແລະການຮັກສາແລະບຳບັດຈາກການໄດ້ຮັບບາດເຈັບສາຫັດ ແຕ່ຊາວອິນໂດເນເຊຍທີ່ຮັ່ງມີຈຳນວນຫຼວງຫຼາຍພາກັນເດີນທາງໄປປິ່ນປົວພະຍາບານຢູ່ສິງ ກະໂປແລະມາເລເຊຍນັ້ນພວກຕຳໜິຕິຕຽນຍັງມີຄວາມສົງໄສບໍ່ແນ່ໃຈຢູ່ວ່າ ລະບົບການປິ່ນ ປົວພະຍາບານຂອງອິນໂດເນເຊຍ ຈະສາມາດແຂ່ງຂັນໄດ້ຫຼືບໍ່ ດຣ Prijo Sidipratramo ຫົວໜ້າສະມາຄົມການແພດຂອງອິນໂດເນເຊຍກ່າວວ່າ ລັດຖະ ບານໄດ້ບ່າຍບ່ຽງກ່ຽວກັບເລື່ອງບູລິມະສິດ ດຣ Prijo ເວົ້າວ່າ ໂດຍທີ່ຍັງມີຊາວອິນໂດເນເຊຍຈຳນວນຫຼາຍກວ່າ 31 ລ້ານຄົນດຳລົງຊີວິດຕໍ່າກວ່າເສັ້ນວັດ ແທກຄວາມທຸກຍາກນັ້ນ ການມີການປິ່ນປົວສຸຂະພາບທີ່ເໝາະສົມຈຶ່ງເປັນສິ່ງທີ່ຟູມເຟືອຍບໍ່ ແມ່ນທຸກຄົນສາມາດມີໄດ້ ພາຍໃຕ້ໂຄງການທີ່ກຳກັບໂດຍລັດຖະບານ ໃນທາງເຕັກນິກແລ້ວ ຊາວອິນໂດເນເຊຍທຸກໆ ຄົນແມ່ນສາມາດໄດ້ຮັບການປິ່ນປົວສຸຂະພາບແບບບໍ່ເສຍເງິນແຕ່ພວກຄົນທຸກຍາກຈຳນວນ ຫຼວງຫຼາຍໃນອິນໂດເນເຊຍແມ່ນບໍ່ໄດ້ຮັບການປິ່ນປົວພະຍາບານເລີຍ ເລື່ອງດັ່ງກ່າວນີ້ໂດຍ ສະເພາະແລ້ວແມ່ນເປັນຄວາມຈິງຢູ່ໃນເຂດສອກຫຼີກຫ່າງໄກ ທີ່ບໍ່ມີສຸກສາລາຫຼືທ່ານໝໍພຽງພໍ ເພື່ອໃຫ້ການສະໜັບສະໜຸນຕໍ່ຄວາມຮຽກຮ້ອງຕ້ອງການໃນທ້ອງຖິ່ນນັ້ນ